**Kritériá celkového (záverečného) hodnotenia**

**na 2. stupni počas mimoriadnej situácie v šk. roku 2019/2020**

1. **Hodnotené predmety (SJL, ANJ, MAT, INF, FYZ, CHE, BIO, DEJ, GEG, OBN)**
2. Žiak je na konci 2. polroku hodnotený na vysvedčení buď **klasifikáciou** (známka) alebo **slovne**.
3. Pri celkovom hodnotení sa **zohľadňuje práca a výsledky žiaka pred prerušením** vyučovania v školách a súčasne **práca z domu** s prihliadnutím na osobitosti, možnosti a individuálne podmienky žiaka na domácu prípravu počas prerušeného vyučovania v školách.
4. **Práca z domu (vyučovanie na diaľku) sa hodnotí nasledovným spôsobom:**

* Žiak je povinný splniť **minimálne 50%** zo zadaných úloh, aby mohol získať **riadne hodnotenie** a postúpiť do vyššieho ročníka bez preskúšania pred záverečným hodnotením.
* **Nesplnené zadania** majú hodnotu **0 bodov alebo 0 %** a započítajú sa do celkového hodnotenia.
* V prípade, že žiak splní **menej ako 50%** z domácich zadaní, nebude môcť byť riadne hodnotený a bude musieť byť **preskúšaný** z preberaného učiva najneskôr do 31.8. 2020.

1. V čase mimoriadnej situácie je vo výnimočných prípadoch možné **určiť pred postupom do vyššieho ročníka preskúšanie** u tých žiakov 2. stupňa ZŠ, ktorí dosiahli neuspokojivé výsledky za obdobie pred prerušením vyučovania a tiež tých, ktorí zo subjektívnych príčin **neplnili požiadavky vyučovania na diaľku:**

- neplnili si povinnosti, neodovzdali práce;

- nespolupracovali s vyučujúcimi;

- nereagovali na výzvy a upozornenia;

- odovzdali prácu na nedostatočnej úrovni alebo ju nevypracovali samostatne;

- nesplnili požiadavky na riadne hodnotenie podľa bodu 3.

O preskúšaní žiaka **rozhoduje pedagogická rada**.

Obsah preskúšania bude podobný ako zadania, ktoré žiaci dostávali počas vyučovania na diaľku.

1. Učiteľ priebežne informuje žiaka a rodičov o splnení alebo nesplnení podmienok pre riadne záverečné hodnotenie.
2. Žiak, ktorý zo subjektívnych dôvodov nesplní vyššie stanovené podmienky pre riadne hodnotenie do 15.6.2020, **nedostane vysvedčenie**, ale písomné oznámenie od riaditeľa školy, že žiak v niektorom predmete nesplnil stanovené kritéria. Zároveň riaditeľ školy oznámi žiakovi **termín preskúšania**, ktoré sa môže konať najneskôr do 31.8.2020.
3. **Nehodnotené predmety** (**TSV, KNB, VYV, HUV, THD, Mladý vedec)**

Na koncoročnom vysvedčení bude v uvedených predmetoch uvedené slovo **absolvoval/a** alebo**neabsolvoval/a.**

V týchto predmetoch, je žiak povinný **splniť 50%** zo zadaných úloh, aby mohol na vysvedčení získať slovo ABSOLVOVAL/A. Ak žiak nesplní 50% zadaní, bude mať na vysvedčení uvedené slovo NEABSOLVOVAL/A.

V Martine 18.5. 2020 Ing. Ján Chabada, riaditeľ školy